אצטדיון סופיי

אצטדיון סופיי (באנגלית: SoFi Stadium) הוא אצטדיון מקורה רב-תכליתי בעיר אינגלווד שבקליפורניה. זהו מגרשם הביתי של קבוצות הפוטבול לוס אנג'לס ראמס ולוס אנג'לס צ'רג'רס. האצטדיון אירח את סופרבול LVI ב-2022, את גמר גביע הזהב 2023, מספר משחקים במסגרת מונדיאל 2026, את סופרבול LXI ב-2027 ואת טקס הפתיחה של אולימפיאדת לוס אנג'לס (2028). היסטוריה האצטדיון תוכנן על ידי משרד האדריכלים HKS והוא אחד ממתקני הספורט המתקדמים בעולם, עם קיבולת של 70,240 מושבים, הניתנת להרחבה ליותר מ-100,000 עבור אירועים גדולים כגון קונצרטים או משחקי ספורט בינלאומיים. האצטדיון נבנה על שטחו של מסלול המרוצים ההיסטורי הוליווד פארק, שפעל בין השנים 1938 ל-2013. הבעלים של סיינט לואיס ראמס, סטן קרונקי, יזם את הפרויקט, שהושלם ב-2020 בעלות מוערכת של כ-5.5 מיליארד דולר והעביר את הקבוצה למשכנה החדש באינגלווד. האצטדיון כולל גג שקוף עשוי 302 פאנלים מיריעות ETFE, מתוכם 46 ניתנים לפתיחה לשיפור האוורור, וכן 27,000 נורות LED המוטמעות בגג. חברת השירותים הפיננסיים SoFi רכשה את זכויות השיום של האצטדיון לתקופה של 20 שנה, בעלות המוערכת בכ-30 מיליון דולר לשנה. בתקופת מונדיאל 2026 ואולימפיאדת לוס אנג'לס (2028) הוא יכונה בשם "אצטדיון לוס אנג'לס" בהתאם לתקנות פיפ"א והוועד האולימפי הבין-לאומי. מונדיאל 2026 אצטדיון סופיי הוא אחד מ-11 אצטדיונים בארצות הברית ו-16 אצטדיונים בסך הכול שאירחו את מונדיאל 2026, והוא אירח שמונה משחקים, חמישה בשלב הבתים של הטורניר מתוכם שניים של נבחרת ארצות הברית, שניים בשלב 32 האחרונות ואחד בשלב רבע הגמר. קישורים חיצוניים אתר האינטרנט הרשמי של אצטדיון סופיי (באנגלית) אצטדיון סופיי, ברשת החברתית פייסבוק אצטדיון סופיי, ברשת החברתית X (טוויטר) אצטדיון סופיי, ברשת החברתית אינסטגרם הערות שוליים